Omnibus presentes litteras inspecturis, nos Heluydis domina Ulmi notum facio quod spontanea voluntate, sana et incolumis, legavi capitulo Eduensi triginta solidos annui redditus super terram meam de Michaigues pro anniversario meo ab eodem capitulo annuatim faciendo. Volo etiam et concedo ut canonici Eduenses prenominatum redditum et nunc quandiu vixero et post obitum meum pacifica possessione percipiant in futurum. In cujus rei testimonium presentem cartulam feci sigilli mei munimine roborari. Actum anno Domini millesimo ducentesimo quadragesimo primo, mense Februario.